جنرل محمد علی جعفری:

دشمن کی ایک گولی کا دس گولیوں سے جواب دیا جائے گا

اسلامی جمہوریہ ایران کی سپاہ کے سربراہ نے پیغمبر اعظم ۱۲ نامی فوجی مشقوں کی جانب اشارہ کرتے ہوئے کہا ہے کہ ایران کی دفاعی طاقت اور قدرت دشمن کی جارحیت کو روکنے کی غرض سے ہے ۔

خبر کا کوڈ: ۴۳۸۹۴۷

تاریخ: ۲۲ اسفند ۲۰۱۸ - ۲۳:۲۸

رسا نیوز ایجنسی کی رپورٹ کے مطابق، اسلامی جمہوریہ ایران کی سپاہ پاسداران انقلاب اسلامی کے سربراہ جنرل محمد علی جعفری نے خلیج فارس میں  پیغمبر اعظم  12 نامی فوجی مشقوں کی جانب اشارہ کرتے ہوئے کہا ہے کہ ایران کی دفاعی طاقت اور قدرت، دشمن کی جارحیت کو روکنے کی غرض سے ہے۔

انھوں نے کہا کہ ایران فوجی مشقوں کے ذریعہ اپنی طاقت کو دشمن کے سامنے پیش کرکے واضح کررہا ہے کہ ایران دشمن کی کسی بھی قسم کی جارحیت اور بربریت کا جواب دینے کے لئے ہمہ وقت آمادہ ہے۔

جنرل محمد علی جعفری نے کہا کہ جیسا کہ رہبر معظم انقلاب اسلامی نے فرمایا" اگر دشمن ایک گولی فائرکرے گا تو اسے دس گولیوں سے جواب دیا جائےگا"۔

جنرل جعفری نے کہا کہ ایرانی سپاہ نے پیغمبر اعظم نامی فوجی مشقوں ميں یہ ثابت کردیا ہے کہ وہ رہبر معظم انقلاب اسلامی کے فرمان کو عملی جامہ پہنانے کے لئے آمادہ ہیں۔ /۹۸۸/ ن۹۴۰